CELEX: 22015D2158
Language: sl
Date: 2014-12-12 00:00:00
Title: Sklep Skupnega odbora EGP št. 291/2014 z dne 12. decembra 2014 o spremembi Priloge XIII (Promet) k Sporazumu EGP [2015/2158]

26.11.2015   
            
            
               SL
            
            
               Uradni list Evropske unije
            
            
               L 311/44
            
         SKLEP SKUPNEGA ODBORA EGP
   št. 291/2014
   z dne 12. decembra 2014
   o spremembi Priloge XIII (Promet) k Sporazumu EGP [2015/2158]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno uredbo (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja (1) je treba vključiti v Sporazum EGP.
            
         
               (2)
            
            
               Izvedbena uredba (EU) št. 390/2013 z učinkom od 1. januarja 2015 razveljavlja Uredbo Komisije (EU) št. 691/2010 (2) in Izvedbeno uredbo Komisije (EU) št. 1216/2011 (3), ki sta vključeni v Sporazum EGP in ki ju je zato treba v okviru Sporazuma EGP razveljaviti z učinkom od 1. januarja 2015.
            
         
               (3)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XIII k sporazumu EGP se spremeni:
   
               1.
            
            
               v točki 66wn (Uredba Komisije (EU) št. 677/2011) se doda naslednje:
               „, kakor jo spreminja:
               
                           —
                        
                        
                           
                              32013 R 0390: Izvedbena uredba Komisije (EU) št. 390/2013 z dne 3. maja 2013 (UL L 128, 9.5.2013, str. 1).“;
                        
                     
         
               2.
            
            
               za točko 66xe (Izvedbeni sklep Komisije 2014/132/EU) se vstavi naslednja točka:
               
                           „66xf.
                        
                        
                           
                              32013 R 0390: Izvedbena uredba Komisije (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja (UL L 128, 9.5.2013, str. 1).
                        
                     Za namene tega sporazuma se Uredba uporablja z naslednjimi prilagoditvami:
               
                           (a)
                        
                        
                           v zvezi z državami Efte se člen 3(1) nadomesti z naslednjim:
                           ‚Če Stalni odbor držav Efte sklene imenovati organ za oceno uspešnosti, da bi Nadzornemu organu Efte pomagal izvajati načrt izvedbe, to imenovanje velja za določeno obdobje, ki je v skladu z referenčnimi obdobji. Če Komisija imenuje organ za oceno uspešnosti, si mora Stalni odbor držav Efte prizadevati za imenovanje enakega organa pod podobnimi pogoji za izpolnjevanje istih nalog v zvezi z državami Efte.‘;
                        
                     
                           (b)
                        
                        
                           v členih 14(1) in 18(1) se doda naslednji pododstavek:
                           ‚Če se ocena nanaša na načrte izvedbe in cilje, ki zadevajo eno ali več držav članic EU in eno ali več držav Efte, jih v zvezi z državo(-ami) Efte oceni Nadzorni organ Efte, v zvezi z državo(-ami) članicami EU pa Komisija. V tem pogledu Komisija in Nadzorni organ Efte sodelujeta, da bi sprejela enaka stališča v celotnem postopku iz tega člena.‘;
                        
                     
                           (c)
                        
                        
                           v členu 15(1) se doda naslednji pododstavek:
                           ‚Če se ocena nanaša na načrte izvedbe in cilje, ki zadevajo eno ali več držav članic EU in eno ali več držav Efte, jih v zvezi z državo(-ami) Efte oceni Nadzorni organ Efte, v zvezi z državo(-ami) članicami EU pa Komisija. V tem pogledu Komisija in Nadzorni organ Efte sodelujeta, da bi sprejela enaka stališča v celotnem postopku iz tega člena.‘;
                        
                     
                           (d)
                        
                        
                           v členu 18(2) se doda naslednji pododstavek:
                           ‚Če funkcionalni blok zračnega prostora pokriva zračni prostor ene ali več držav članic EU in ene ali več držav Efte, naloge in pooblastila iz te točke v zvezi z državo(-ami) Efte izvaja Nadzorni organ Efte, v zvezi z državo(-ami) članico(-ami) EU pa Komisija. V tem pogledu Komisija in Nadzorni organ Efte sodelujeta, da bi sprejela enaka stališča.‘;
                        
                     
                           (e)
                        
                        
                           v členu 18(3) se doda naslednji pododstavek:
                           ‚Če se načrt delovanja omrežja nanaša na upravitelja omrežja, ki ga je imenovala Komisija, in na upravitelja omrežja, ki ga je imenoval Stalni odbor držav Efte, Komisija in Nadzorni organ Efte sodelujeta, da bi sprejela enaka stališča.‘;
                        
                     
                           (f)
                        
                        
                           v členu 18(4) se doda naslednji pododstavek:
                           ‚Če načrti izvedbe in cilji zadevajo eno ali več držav članic EU in eno ali več držav Efte, Komisija in Nadzorni organ Efte sodelujeta, da bi Odboru za enotno evropsko nebo skupaj poročala o doseganju ciljev uspešnosti.‘;
                        
                     
                           (g)
                        
                        
                           v členu 18(3) in (4) se v zvezi z državami Efte izraz ‚Komisija‘ glasi ‚Nadzorni organ Efte‘ ‘;
                        
                     
         
               3.
            
            
               besedilo točke 66xa (Uredba (EU) št. 691/2010) se z učinkom od 1. januarja 2015 črta.
            
         Člen 2
   Besedilo Izvedbene uredbe (EU) št. 390/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 13. decembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (4), ali na dan začetka veljavnosti Sklepa Skupnega odbora EGP št. 135/2014 z dne 27. junija 2014 (5), če slednje nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 12. decembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 128, 9.5.2013, str. 1.
   
      (2)  UL L 201, 3.8.2010, str. 1.
   
      (3)  UL L 310, 25.11.2011, str. 3.
   
      (4)  Navedena ni nobena ustavna zahteva.
   
      (5)  UL L 342, 27.11.2014, str. 42.